**Mária I.** (\* 17. december 1734, Lisabon, Portugalsko - † 20. február 1816, Rio de Janeiro, Brazília) bola portugalská kráľovná ako prvá žena na portugalskom tróne. Vládla v rokoch 1777 až 1816. V roku 1777 sa vydala za svojho strýka Petra III. ktorý sa stal jej spoluvládcom.

Pôvod
-----

Kráľovi Jozefovi I. a Mariane Viktórii sa narodili iba štyri dcéry: Mária Františka Izabela, Maria Ana Francisca (\* 1736- † 1813), Maria Francisca Doroteia (\* 1739 - † 1771) a Maria Francisca Benedita (\* 1746 - † 1829). Máriin otec sa narodil v manželstve Jána V. s arcivojvodkyňou Máriou Annou Habsbursko a bol tak vnukom cisára Leopolda I. Jej matka Mariana Viktória, dcéra španielskeho kráľa Filipa V. a jeho druhej manželky Alžbety Farnese, pochádzala z rodu Bourbonovcov.

Životopis
---------

Máriiným životným partnerom sa stal otcov mladší brat Peter, sobáš sa konal 6. júna 1760. Nevesta mala 26 rokov a jej strýko 43.  

Tento sobáš sa uskutočnil z dynastických dôvodov: následníkom Jána V. sa totiž stal jeho starší syn Jozef I. ktorý mal štyri dcéry, ale žiadneho mužského potomka; stál tak pred voľbou, či má trón zdediť jeho najstaršia dcéra Mária, alebo jeho mladší brat Peter. Ich sobáš, pre ktorý z dôvodu blízkej príbuznosti bolo nutné získať pápežský dišpenz, vylúčil všetky pochybnosti o následníctve.

V roku 1777 sa po otcovej smrti Mária stala prvou vládnucou kráľovnou Portugalska a Algarve. Formálne vládla spoločne so svojím manželom Petrom, teraz kráľom Petrom III. ktorý sa však o vládnutie príliš nezaujímal.

Kráľovský pár Mária I. a Peter III.

Deti
----

Z manželstva Márie a Petra vzišlo šesť potomkov, z ktorých tri zomreli v detskom veku. Prvý syn Jozef František zomrel bez potomkov, druhý čoskoro po narodení a až tretí syn Ján sa stal nástupcom svojej matky na portugalskom tróne.

* José Francisco Xavier (\* 1761 - † 1788) ∞ 1777 Mária Františka Benedikta Portugalská, dcéra Jozefa I. (\* 1746 - † 1829)
* João (\*/† 1763)
* Ján VI. (\* 1767 - † 1826) ∞ 1785 infantka Šarlota Španielska, dcéra Karola IV. (\* 1775 - † 1830)
* Mária Anna Viktória ( 1768 - † 1788) ∞ 1785 infant Gabriel Španielsky, mladší syn Karola III. (\* 1752 - † 1788)
* Maria Clementina (\* 1774 - † 1776)
* Maria Isabel (\* 1776 - † 1777)

Máriini predkovia v troch generáciách
-------------------------------------

|  |  |  |  |
| --- | --- | --- | --- |
| **Mária I.** | **Otec:**Jozef I. | **Starý otec:**Ján V. | **Prastarý otec:**Peter II. |
| **Prastará matka:**Mária Žofia Falcko-neuburská |
| **Stará matka:**Mária Anna Habsburská | **Prastarý otec:**Leopold I. |
| **Prastará matka:**Eleonóra Magdaléna Falcko-neuburská |
| **Matka:**Mariana Vikoória Španielska | **Starý otec:**Filip V. | **Prastarý otec:**Ľudovít Francúzsky |
| **Prastará matka:**Mária Anna Bavorská |
| **Stará matka:**Alžbeta Farnese | **Prastarý otec:**Odoardo II. Farnese |
| **Prastará matka:**Dorota Žofia Neuburská |

Iné projekty
------------

Commons
* Spolupracuj na Commons Commons ponúka multimediálne súbory na tému **Mária I. (Portugalsko)**

Zdroj
-----

*Tento článok je čiastočný alebo úplný preklad článku Marie I. Portugalská na českej Wikipédii.*

  

  


|  |
| --- |
| Mária I. |
| Vladárske tituly |
|
| Predchodca**Jozef I.** | **Kráľovná Portugalska**1777 – 1816 | Nástupca**Ján VI.** |

Autoritné údaje: * BnF: 149540426
* GND: 136730795
* ISNI: 0000000120991006
* LCCN: n84073698
* NK ČR: jo20191054065
* VIAF: 11245067
* WorldCat: lccn-n84073698